CELEX: E2010J0003
Language: fi
Date: 2010-10-18 00:00:00
Title: Tuomioistuimen tuomio, annettu 18 päivänä lokakuuta 2010 , asiassa E-3/10 – EFTAn valvontaviranomainen vastaan Islannin tasavalta (Sopimuspuolen velvoitteiden noudattamatta jättäminen – Finanssiryhmittymään kuuluvien luottolaitosten, vakuutusyritysten ja sijoituspalveluyritysten lisävalvonnasta annettu direktiivi 2002/87/EY)

12.5.2011   
            
            
               FI
            
            
               Euroopan unionin virallinen lehti
            
            
               C 141/10
            
         TUOMIOISTUIMEN TUOMIO,
   annettu 18 päivänä lokakuuta 2010,
   asiassa E-3/10
   EFTAn valvontaviranomainen vastaan Islannin tasavalta
   (Sopimuspuolen velvoitteiden noudattamatta jättäminen – Finanssiryhmittymään kuuluvien luottolaitosten, vakuutusyritysten ja sijoituspalveluyritysten lisävalvonnasta annettu direktiivi 2002/87/EY)
   2011/C 141/10
   Asiassa E-3/10, EFTAn valvontaviranomainen vastaan Islannin tasavalta, on esitetty HAKEMUS, jossa pyydetään tuomioistuinta toteamaan, että jättäessään hyväksymättä tai ilmoittamatta EFTAn valvontaviranomaiselle ETA-sopimuksen liitteessä IX olevassa 31ea kohdassa tarkoitetun säädöksen (Euroopan parlamentin ja neuvoston direktiivi 2002/87/EY, annettu 16 päivänä joulukuuta 2002, finanssiryhmittymään kuuluvien luottolaitosten, vakuutusyritysten ja sijoituspalveluyritysten lisävalvonnasta sekä neuvoston direktiivien 73/239/ETY, 79/267/ETY, 92/49/ETY, 92/96/ETY, 93/6/ETY ja 93/22/ETY ja Euroopan parlamentin ja neuvoston direktiivien 98/78/EY ja 2000/12/EY muuttamisesta), sellaisena kuin se on mukautettuna ETA-sopimukseen sopimuksen pöytäkirjalla 1, täytäntöönpanemiseksi tarvittavat toimenpiteet säädetyssä määräajassa Islannin tasavalta on laiminlyönyt kyseisen säädöksen 32 artiklan sekä ETA-sopimuksen 7 artiklan mukaiset velvoitteensa. EFTAn tuomioistuin, toimien kokoonpanossa Carl Baudenbacher, presidentti, ja tuomarit Thorgeir Örlygsson ja Henrik Bull (esittelevä tuomari), on antanut 18 päivänä lokakuuta 2010 tuomion,
   jonka tuomiolauselma on seuraava:
   
               1)
            
            
               Jättäessään hyväksymättä säädetyssä määräajassa ETA-sopimuksen liitteessä IX olevassa 31ea kohdassa tarkoitetun säädöksen (Euroopan parlamentin ja neuvoston direktiivi 2002/87/EY, annettu 16 päivänä joulukuuta 2002, finanssiryhmittymään kuuluvien luottolaitosten, vakuutusyritysten ja sijoituspalveluyritysten lisävalvonnasta sekä neuvoston direktiivien 73/239/ETY, 79/267/ETY, 92/49/ETY, 92/96/ETY, 93/6/ETY ja 93/22/ETY ja Euroopan parlamentin ja neuvoston direktiivien 98/78/EY ja 2000/12/EY muuttamisesta), sellaisena kuin se on mukautettuna ETA-sopimukseen sopimuksen pöytäkirjalla 1, täytäntöönpanemiseksi tarvittavat toimenpiteet Islannin tasavalta on laiminlyönyt kyseisen säädöksen 32 artiklan sekä ETA-sopimuksen 7 artiklan mukaiset velvoitteensa.
            
         
               2)
            
            
               Islannin tasavalta määrätään maksamaan oikeudenkäyntikulut.